Foto: Shah Marai Afg‘oniston mudofaa vazirligi mamlakatning 10 ta viloyatida oxirgi sutkada 171 jangari yo‘q qilinganini ma’lum qildi. “10 ta viloyatda olib borilgan harbiy amaliyotlar davomida bir kun ichida 171 jangari, jumladan IShIDning 6 a’zosi yo‘q qilindi”, deb ma’lum qilingan mudofaa vazirligining kundalik hisobotida. Vazirlik ma’lumotlariga ko‘ra, eng ko‘p terrorchilar Qandahor viloyatida yo‘q qilingan, ularning soni 54 nafarni tashkil qilgan. Afg‘onistonda oxirgi vaqt IShID va “Tolibon” jangarilari ancha faollashgan.